BBL จับตากำไร Q3 โตเด่นแตะ 7.45 พันลบ. สินเชื่อธุรกิจหนุน ลุ้นทั้งปีทะลุ 2.78 หมื่นลบ.
BBL จับตากำไรไตรมาส 3 โตเด่นแตะ 7.45 พันล้าน สินเชื่อธุรกิจ-ต่างประเทศหนุนเด่น ลุ้นทั้งปีทะลุ 2.78 หมื่นล้าน ฟาก Coverage Ratio อยู่ที่ 211% สูงสุดในแบงก์ใหญ่ แนะซื้อเป้า 175 บาท
BBL จับตากำไรไตรมาส 3 โตเด่นแตะ 7.45 พันล้าน สินเชื่อธุรกิจ-ต่างประเทศหนุนเด่น ลุ้นทั้งปีทะลุ 2.78 หมื่นล้าน แนะซื้อเป้า 175 บาท
27 ก.ย. 2565

บล.โนมูระ พัฒนสิน ระบุในบทวิเคราะห์วันนี้ (27 ก.ย.65) ว่า ธนาคารกรุงเทพ จำกัด (มหาชน) หรือ BBL ราคาเป้าหมาย 175.00 บาท คาดกำไรไตรมาส 3/2565 ที่ 7.45 พันล้านบาท โต 8% เทียบช่วงเดียวกันของปีก่อน,โต 7% เทียบไตรมาสก่อนหน้า) จากการเติบโตของสินเชื่อธุรกิจ และสินเชื่อต่างประเทศ
นอกจากนั้นค่าใช้จ่ายสำรอง (ECL) ลดลง 7% เทียบช่วงเดียวกันของปีก่อน เพราะธนาคารตั้งสำรองไปมากแล้วในช่วงที่ผ่านมา ส่วน NPL ratio อยู่ที่ 3.45% เทียบไตรมาส 2/2565 ที่ 3.40% และ Coverage Ratio ที่ 211% สูงสุดในกลุ่มธนาคารขนาดใหญ่ คาดกำไรไตรมาส 4/2565 เติบโตเทียบช่วงเดียวกันของปีก่อนจากฐานสินเชื่อที่ขยายตัว และ yield on loan เพิ่มขึ้น ตามทิศทางดอกเบี้ยขาขึ้น โดยคาดกำไรปี 2565 ที่ 2.78 หมื่นล้านบาท โต 5% เทียบช่วงเดียวกันของปีก่อน และกำไรปี 2566 ที่ 2.92 หมื่นล้านบาท โต 5% เทียบช่วงเดียวกันของปีก่อน
โดยมองราคาหุ้น ซื้อขาย P/BV เหลือ 0.5x ต่ำกว่าช่วง Crisis ที่สูง 0.65x และค่าเฉลี่ยในอดีตที่ 0.74x และยีลด์ 3% นอกจากนี้ รับประโยชน์จากดอกเบี้ยขาขึ้น มีความแข็งแกร่งของคุณภาพสินทรัพย์สูงสุด และความเพียงพอของสำรองมากสุดในกลุ่มธนาคารขนาดใหญ่